Quins ministres han realitzat un comunicat conjunt per traslladar que la solució militar no resoldrà el conflicte libi?
El Consell de Seguretat de Nacions Unides ha instat a les tropes de l'Exèrcit Nacional Libi (LNA), encapçalades pel mariscal de camp Jalifa Haftar, a cessar tota mena d'activitat militar, advertint que amenaça l'estabilitat del país. El Consell 'demana a les forces del LNA de frenar tota activitat militar', ha indicat l'ambaixador d'Alemanya davant Nacions Unides, Christoph Heusgen. Per la seva banda, els ministres d'Afers exteriors dels països del G7 han assegurat que s'oposen de manera enèrgica a l'activitat militar al país i ha advertit implícitament a Haftar pel seu avanç a Trípoli, la capital líbia. 'Creiem fermament que no hi ha una solució militar per al conflicte libi', han subratllat els ministres de França, el Regne Unit, Alemanya, els Estats Units, Itàlia, el Japó i el Canadà en un comunicat conjunt. 'Ens oposem fermament a qualsevol acció militar a Líbia. Qualsevol actor o facció líbia que provoqui més conflictes civils estan fent mal a persones innocents i obstaculitzant el camí cap a la pau que mereixen els libis', ha asseverat el comunicat.
els ministres de França, el Regne Unit, Alemanya, els Estats Units, Itàlia, el Japó i el Canadà